Gerîlayê HPGyî Cîhan Nazlîer (Cemal Andok) 21ê adara 2019î de herêma Heftanînî ya Herêmanê Pawitişî yê Medya de şehîd bibi. Seba Nazlîerî dewa Sipênî ya qezaya Licê ya Amedî de şîn ronîya. Şar bi girseyan şi şînî.
Îdarekar û endamanê MEBYA-DER, TUAY-DER, Hemserekê HDPyî yê Amedî Zeyyat  Ceylan û Gulîstane Atasoy, Hemvervatoxa Partîya Çepe ya Hewze Pinare Sakik Tekîn, Hemserekê DBPyî yê Amedî Hayrettîn Altun û xeylêk kesan xeyma şînî zîyaret kerde.
Girseyo ke dekewtişê dewe ra heta banê keyeyî şîyo, keyeyî ra serweşîye waşte.
